|  |  |  |  |  |
| --- | --- | --- | --- | --- |
| Številka: | 43001-141/2020-02 |  | oznaka naročila: | D-77/20 S  |
| Datum: | 30.07.2020 |  | MFERAC: | 2431-20-000607/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Izdelava IDZ in PZI ureditve križišča v Razkrižju na regionalni cesti R3-726/1322 v km 6+210 vključno z ureditvijo ceste od križišča do km 5+460** |

**Vprašanje:**

**JN004632/2020-W01 - D-077/20; Izdelava IDZ in PZI ureditve križišča v Razkrižju na regionalni cesti R3-726/1322 v km 6+210 vključno z ureditvijo ceste od križišča do km 5+460, datum objave: 22.07.2020**

**Datum prejema: 30.07.2020   13:31**

Pozdravljen naročnik

V Podrobni specifikaciji naročila je pod zaporedno številko 16 potrebno dati ponudbo za Predhodni postopek strokovne podlage za podnebne spremembe. V projektni nalogi v poglavju 7 o predhodnem postopku in strokovnih podlagah za podnebne spremembe ni napisano nič.

Ker sta to dva popolnoma različna dokumenta (za predhodni postopek se pripravi vloga, ki se jo odda na ARSO, ki nato s Sklepom odloči ali je za poseg potrebna presoja vplivov na okolje ali ne, Strokovne podlage za podnebne spremembe pa se običajno delajo za projekte, ki so sofinancirani s strani EU ali podobnih institucij in jih je treba izdelati skladno z dokumentom Non-paper Guidelines for Project Managers: Making vulnerable investments climate resilient. European Comission, dostopno na: https://climate-adapt.eea.europa.eu/metadata/guidances/non-paper-guidelines-for-project-managers-making-vulnerable-investments-climate-resilient/guidelines-for-project-managers.pdf), nas zanima, ali je treba oddati ponudbo za oba dokumenta.

V Uradnem listu RS 105/2020 je bila objavljena Uredba o spremembi in dopolnitvi Uredbe o posegih v okolje za katere je treba izvesti presojo vplivov na okolje, ki določa, da je treba predhodni postopek izvesti za posege z oznako F.7.1.: nove glavne in regionalne ceste, njihovo podaljšanje ali rekonstrukcija obstoječe ceste zunaj varovalnega pasu, tako da skupna neprekinjena dolžina ceste po novogradnji, podaljšanju ali rekonstrukciji znaša vsaj 5 km.

Uredba začne veljati oziroma se začne uporabljati 11.08.2020. Glede na to, da gre pri konkretnem projektu za vzdrževalna dela v javno korist na državni cesti in le-ta po rekonstrukciji ne bo dosegla neprekinjene dolžine 5 km, verjetno za poseg ne bo treba izvesti predhodnega postopka. Ali se odda samo ponudba za strokovne podlage za podnebne spremembe?

Prosimo za čim prejšnji odgovor.

Lep pozdrav

**Odgovor:**

Pozdravljeni,

strokovnih podlag za podnebne spremembe, za namen predhodnega postopka presoje vplivov na okolje ni potrebno izdelati v sklopu tega naročila. Naročnik bo popravil podrobno specifikacijo naročila.